***Информатиката- защо? И какво от това?***

Ако преди няколко години някой ме беше попитал защо се занимавам с информатика, щях да се затрудня да отговоря, тъй като и самият аз нямах еднозначен отговор. Избрах заниманията в тази област, защото я виждах като модерна и нетрадиционна наука.Днес знам - информатиката е всичко извън познатите научни щампи, тя е изпитание за човешкото въображение, тя е усещане за неограниченост, за СВОБОДА.Все пак питате

**Защо?**

Трудно е ми е да обясня на някого, който не се е занимавал с информатика, какво точно представлява тя и с какво ме привлича. Убеден съм, че бих имал същия успех с обяснението, ако трябваше да науча неандерталец да вади корен квадратен, но това е отделна тема. Но все пак за тези, които не са се сблъсквали с моята наука, ще кажа, че ако желаят да разберат какво представлява, единственият начин е да започнат да я изучават. Защото информатиката е една необятна и „мистична” наука. Защото само хората, които се занимават с нея, могат да разберат същността й и да вникнат в смисъла й. Но ако не желаете да тормозите съзнанието си с алгоритми и теории, ето защо избрах информатиката. Преди да открия посоката, която следвам в момента, изучавах математика. За съжаление тя беше „обходена и открита” от предците ми, нямаше новаторство в нея, нямаше я онази част, която информатиката ми предлага- СВОБОДАТА. Наистина и при математиката една задача може да бъде решена по милион различни начини, но не може да се импровизира така, както при информатиката. Ако съм успял да ви убедя, че трябва и вие да станете информатици, успех. И никога не се отказвайте! Ако ли пък не, искрено се надявам в най- скоро време да откриете своята област, където да преоткриете себе си, и науката, която изучавате!И все пак ще попитате

**И какво от това?**

И какво от това!?! Как какво!?! Много е просто! Не забелязвате ли, че информатиката започва да „превзема” света. Тя контролира автомобили, самолети, космически апарати... Може и да не вярвате, но тя контролира и вас. Да, точно вас! Ако сте използвали поне веднъж в живота си компютър и по- конкретно приложенията, инсталирани на него, то вие вече сте „превзети” от информатиката. Защото ако не беше информатиката, и по- точно информатикът, животът ни би бил по- труден. И именно ние, информатиците, се грижим да улесним човешкия живот колкото е възможно. За радост, има големи възможностти за улеснение и аз бих желал да бъда част от тези, които отдават усилията си в тази насока. Надявам се и аз да допринеса с нещо. Бих бил удовлетворен,виждайки , че светът е едно много по- добро място, благодарение на мен.

Информатиката. Модерният синоним на свободното мислене. Ако сега ми предложат да сменя информатиката с някоя друга наука, не бих го направил за нищо на света.Тя е призвание, което осмисля дните ми, което ще продължа упорито да следвам, което искам да е моето СВОБОДНО бъдеще.