***Информатиката- защо? И какво от това?***

Ако някой ме беше попитал защо се занимавам с информатика бих се затруднил да отговоря, тъй като и самият аз нямам еднозначен отговор. Избрах да се занимавам в тази област, защото това е една модерна, доста интересна и нетрадиционна наука, която няма точно определен модел. Може би последното ме привлича най- много, затова с ръка на сърцето бих могъл да заявя, че информатиката е едно съвременно въплъщение на свободата.

Трудно е ми е да обясня на някого, който не се е занимавал с информатика, какво точно представлява тя и с какво ме привлича. Убеден съм, че бих имал същия успех с обяснението, ако трябваше да науча неандерталец да вади корен квадратен, но това е отделна тема. Но все пак за тези, които не са се сблъсквали с моята наука, ще кажа, че ако желаят да разберат какво прдставлява единствения начин е да започнат да я изучават. Защото информатиката е една необятна и „мистична” наука, защото само хората, които се занимават с нея, могат да разберат същността й и да вникнат в смисъла й. Но ако не желаете да тормозите мозъчните си клетки с алгоритми и теории, ето защо избрах информатиката. Преди да открия посоката, в която се занимавам в момента, изучавах математика. За съжаление тя беше „обходена и открита” от предците ми, нямаше новаторство в нея, нямаше я онази част, която информатиката ми предлага- СВОБОДАТА. Наистина и при математиката една задача може да бъде решена по милион различни начина, но не може да се импровизира така, както при информатиката. Ако съм успял да ви убедя, че трябва и вие да станете информатици, успех и никога не се отказвайте! Ако ли пък не, искрено се надявам в най- скоро време да откриете и вашата област, където да преоткриете себе си и науката, която изучавате!

И какво от това!?! Как какво!?! Много е просто! Не забелязвате ли, че информатиката започва да „превзема” света. Тя контролира автомобили, самолети, та дори и космически апарати. Може и да не вярвате, но тя контролира и вас. Да, точно вас. Ако сте използвали поне веднъж в живота си компютър и по- конкретно приложенията инсталирани на него, то вие вече сте „превзети” от информатиката. Защото ако не беше информатиката, и по- конкретно информатикът, животът ни би бил по- труден. И именно ние- информатиците се грижим да улесним човешкия живот колкото е възможно. За радост, има големи възможностти за улеснение и аз бих желал да бъда част от тези, които помагат в тази насока. Надявам се и аз да допринеса с нещо. Бих бил много доволен, ако видя, че светът е едно много по- добро място, благодарение на мен.

Информатиката. Модерният синоним на свободното мислене. Ако сега ми предложат да сменя информатиката с някоя друга наука, не бих го направил за нищо на света. Защото информатиката е това, което правя, което искам да правя, и което ще продължа да правя.